TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

9.számú

JEGYZŐKÖNYV

2010. augusztus  16.
 NYÍLT ÜLÉS HATÁROZATAI
59/2010./VIII.16./kt.határozat:

- 2010. augusztus 16-i ülés napirendjének 






  elfogadása

60/2010./VIII.16./kt.határozat:

- Falugondnoki álláshelyre pályázat ki-





             írása

61/2010./VIII.16./kt.határozat:

- Önkormányzatok szociális feladatok el-






   látását biztosító mikrokörzeti társulás






   létrehozásáról szóló MEGÁLLAPODÁS






    módosítása

Zárt ülésen:

62/2010./VIII.16./kt.határozat:

- Beiskolázási segélyek megállapítása

9 .sz. 

JEGYZŐKÖNYV

Készült: Készült: a Tikos Községi Önkormányzat Képviselő-testületének 2010 év  augusztus   hó 16. napján 8,00 órakor a Községháza épületében (Tikos, Iskola u.16.) megtartott  nyilvános  üléséről.

Jelen vannak:  Kónya László polgármester



Bogdán Géza képviselő



Kiss Zoltán Aladárné képviselő



Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület  nyilvános  ülése határozatképes, az ülést megnyitja.  Javaslatot tesz a tárgyalandó napirendi pontokra.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

59/2010./VIII.16./kt.határozat:

Tikos Község Önkormányzatának Képviselő-testülete a 2010. augusztus 16-i ülésén az alábbi napirendet tárgyalja:
Napirend:

1.) Falugondnoki álláshelyre pályázat kiírása

Előadó: Kónya László polgármester

      2.) Önkormányzatok szociális feladatok ellátását biztosító mikrokörzeti társulás  létreho-

zásáról szóló MEGÁLLAPODÁS módosítása

Előadó: Kónya László polgármester

2.) Egyéb ügyek

Határidő: azonnal

Felelős: Kónya László polgármester

1.) Napirend tárgyalása
Falugondnoki álláshelyre pályázat kiírása

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

A képviselő-testület a 2010. július 26-i ülésén döntött a falugondnok előrehozott nyugdíjba vonulása iránti kérelméről. A falugondnok közalkalmazotti jogviszonya 2010. december 26-al megszűnik. Így az álláshelyet, hogy a falugondnoki szolgálat tovább működhessen meg kell hirdetni, az állás 2010. december 27-től betölthető.

Az írásos előterjesztés tartalmazza a pályázati kiírás szövegét. Kéri a testület tagjait, hogy az írásos előterjesztésben foglaltakat tárgyalják meg, és a pályázatot írják ki.
A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

60/2010./VIII.16./kt.határozat:

a.) Tikos Község Önkormányzatának Képviselő-testülete pályázatot hirdet Tikos Község Falugondnoki Szolgálatánál falugondnoki álláshely betöltésére az alábbi feltételekkel:

A közalkalmazotti jogviszony időtartama:

Határozatlan idejű közalkalmazotti jogviszony

Foglalkoztatás jellege:

Teljes munkaidő

A munkavégzés helye:

Somogy megye,  8731 Tikos, Iskola u.16.

A munkakörbe tartozó, illetve a vezetői megbízással járó lényeges feladatok:

Tikos Község Önkormányzatának a falugondnoki szolgálatról szóló módosított 7/2007./V.25./sz. rendeletében foglaltak, étkeztetésben, házi segítségnyújtásban, családsegítésben, közösségi és szociális információk szolgáltatásban való közreműködés, személyszállítási feladatok,  óvodások és általános iskoláskorúak szállítása, betegek háziorvoshoz, illetve egyéb egészségügyi intézménybe történő szállítása.

Illetmény és juttatások:

Az illetmény megállapítására és a juttatásokra a közalkalmazottak jogállásáról szóló 1992.évi XXXIII.törvény rendelkezései az irányadók.

Pályázati feltételek:

- 8 általános

- B kategóriás jogosítvány

- Büntetlen előélet

- Falugondnoki képzésen való részvétel vállalása

- Magyar állampolgárság

A pályázat elbírálásánál előnyt jelent:

- Balatonszentgyörgy-Hollád-Tikos és Vörs községek valamelyikében állandó lakóhellyel való rendelkezés

- falugondnoki képesítés megléte,

- D kategóriás jogosítvány

A pályázat részeként benyújtandó iratok, igazolások:

- pályázó önéletrajza

- gépjármű vezetői engedély másolata

- végzettséget igazoló okiratok másolata

- 30 napnál nem régebbi erkölcsi bizonyítvány

- nyilatkozat arról, hogy a pályázó vállalja a falugondnoki munkakör betöltéséhez szükséges tanfolyam elvégzését

A munkakör betölthetőségének időpontja:

A munkakör 2010.év december hó 27.napjától tölthető be.

A pályázat benyújtásának határideje: 

A KSZK Közigazgatási Képzési Igazgatóság honlapján történő megjelenéstől számított 30 nap.

A pályázati kiírással kapcsolatosan további információt Kónya László polgármester nyújt a +36303172225 telefonszámon.

A pályázatok benyújtásának módja:

- Postai úton a pályázatnak Tikos Község Önkormányzata címére történő megküldésével ( 8731 Tikos, Iskola u.16.) Kérjük a borítékon feltüntetni a munkakör megnevezését: falugondnok.

A pályázat elbírálásának határideje:

2010. november 15.

A pályázati kiírás további közzétételének helye, ideje:

www.tikos.hu
b.) A képviselő-testület felkéri a körjegyzőt, hogy a pályázati kiírás www.kszk.gov.hu oldalon történő megjelentetéséről gondoskodjon.

Határidő: azonnal

Felelős: Kónya László polgármester

2.) Napirend tárgyalása

Önkormányzatok szociális feladatok ellátását biztosító mikrokörzeti társulás  létrehozásáról szóló MEGÁLLAPODÁS módosítása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 6 igen szavazattal , ellenszavazat és tartózkodás nélkül meghozta az alábbi határozatát:

61/2010./VIII.16./kt.határozat:

Tikos Község Önkormányzatának Képviselő-testülete az – Önkormányzatok szociális feladatok ellátását biztosító mikrokörzeti társulása létrehozásáról szóló MEGÁLLAPODÁS 9.pontja utolsó mondatát az alábbiak szerint módosítja:

„A szociális ellátások iránti kérelem benyújtásának helyére és módjára, az egyes szolgáltatások igénybevételére a társult önkormányzatok vonatkozó rendeletiben foglaltak az irányadók.” A módosítás 2010. szeptember 1.napján lép hatályba.

A képviselő-testület felhatalmazza a polgármestert a módosított társulási megállapodás aláírására.

Határidő: azonnal

Felelős: Kónya László polgármester

3.) Napirend tárgyalása

Egyéb ügyek

3.1. Zárt ülés elrendelése

A képviselő-testület egyhangúlag a továbbiakban tárgyalandó ügyre – jellege miatt – zárt ülést rendel el.

k.m.f.t.

Kónya László 









 Török Csilla

polgármester









 körjegyző

